અનાથ બાળકોને માતૃ-પિતૃછાયા આપી, મનોરોગિયોને અરૂણ ચેતનાથી ચેતનવંતા કર્યા, નવી પેઢીના યુવાનોને દેશ સાથે જોડવા યૂથ કાર સેવા કરી, કેંસર કે હાર્ટની બિમારીથી પીડાતા લોકો માટે સારવાર ભોજન વગેરેની વ્યવસ્થા ઉભી કરી, સમાજ દ્વારા તિરસ્કૃત કૃષ્ઠ રોગીઓ માટે આશ્રમો ખોલ્યા, મહિલાઓને સક્ષમ અને નીડર બનાવી. શિક્ષણથી વંચિત વિદ્યાર્થીઓને ભણતર તથા દૂર-દરાજના વિસ્તારોમાં, વનવાસી જિલ્લાઓમાં વસતાને મુખ્ય પ્રવાહમાં લાવવા. આવા અનેક સેવાકાર્યો સ્વયંસેવકોએ સાચા સેવભાવી બનીને કર્યા છે. આ ‘સેવાગાથા’ વિશેષાંકના પ્રથમ ભાગમાં સેવા કાર્યો થકી પરિવર્તન લાવનારા દેશભરના સેવાભાવીઓની હૈયું હચમચાવી દેતી સત્યઘટનાઓ પ્રકાશિત કરી છે. તથા બીજા ભાગમાં ગુજરાતમાં સેવા કાર્યો કરતી સંસ્થાઓ અને તેમના સેવાકાર્યોનો પરિચય આપ્યો છે. સક્ષમ વ્યકિત અન્યની સેવા કરવા પ્રેરાય, સમાજનો સેવક બને અને સેવાની આ જ્યોતને પ્રજ્જવલિત રાખે એ જ એક માત્ર શુભાશય છે.